[{"text_idx": "#000000", "text": "Home2023 nr 2Fotona\u0308ituse \u201cIgapa\u0308evane pu\u0308hadus\u201d autoril Olev Mihkelmaal on uued na\u0308ituseideed juba ku\u0308psemas"}, {"text_idx": "#000001", "text": "Fotona\u0308ituse \u201cIgapa\u0308evane pu\u0308hadus\u201d autoril Olev Mihkelmaal on uued na\u0308ituseideed juba ku\u0308psemas"}, {"text_idx": "#000002", "text": "Kuni 1. oktoobrini on Tallinnas Peeter-Pauli koguduse dominiiklaste ristika\u0308ikudes avatud fotograaf Olev Mihkelmaa na\u0308itus \u201cIgapa\u0308evane pu\u0308hadus\u201d. Kolleegium ka\u0308is na\u0308ituse avamisel kohal ja vestles autoriga tema to\u0308o\u0308dest, loomingust ja usuelust. Olevit usutles Lennart Ka\u0308a\u0308mer."}, {"text_idx": "#000004", "text": "Na\u0308itus kannab nime \u201eIgapa\u0308evane pu\u0308hadus\u201d. Kuidas see su\u0308ndis ja mida Sa sellega o\u0308elda tahad?"}, {"text_idx": "#000005", "text": "See oli pikk mo\u0303tlemise koht. Kuid siis jo\u0303udsin to\u0303demuseni, et kirikus, eriti katedraalis, on iga pa\u0308ev pu\u0308ha, sest iga pa\u0308ev toimuvad liturgilised toimingud. Sellega muutub pu\u0308hadus igapa\u0308evaseks. Mis muidugi ei ta\u0308henda, et pu\u0308hadus seeto\u0303ttu devalveeruks."}, {"text_idx": "#000006", "text": "Milline on Sinu enda religioosne taust \u2013 kas kuulud mo\u0303nda konfessiooni?"}, {"text_idx": "#000007", "text": "Ma olen EELK liige, juba su\u0308nni poolest. Ametlikult olen hingekirjas Pa\u0308rnumaal Karuse koguduses, kuid sinna polegi eriti jo\u0303udnud, ka\u0308ime perega viimasel ajal Kaarli koguduses Tallinnas. Lapsed ka\u0308ivad seal pu\u0308hapa\u0308evakoolis."}, {"text_idx": "#000009", "text": "Esimene kontakt Peeter-Pauli kogudusega tekkis 2014. aastal, kui Mari Liis (Karula, varem Bassovskaja \u2013 toim) palus, et ma pildistaksin katedraali seintel olevat ristitee pildiseeriat. Sealt hakkas asi arenema, hakkasin tegema fotosid kiriku sisemusest, siis edasi pildistasin juba liturgiaid ning u\u0308hel hetkel vo\u0303ttis Marge-Marie Paas (katoliku kiriku pressiesindaja \u2013 toim) suhtluse u\u0308le."}, {"text_idx": "#000010", "text": "Sinu fotodel domineerivad inimesed, nende ilmed, hetke essents. Miks nii? Mida inimesed Sulle kui fotograafile ko\u0303nelevad?"}, {"text_idx": "#000011", "text": "Kiriku enda arhitektuurne idee on olnud, et see on justkui kehand, kuhu inimene siseneb. Religioossus aga on inimeses endas, vahetu kontakt Jumalaga on inimeses endas. Kunstiteos vo\u0303ib seda ka edasi anda, kuid tee pu\u0308haduse juurde on a\u0308ratuntav ikkagi inimese olekus."}, {"text_idx": "#000012", "text": "Kas on olnud olukordi, kus pu\u0308hadus isegi takistab pildistamast, sest tekitab teatud aukartuse?"}, {"text_idx": "#000015", "text": "Na\u0308en selle naise ilmes, et see hetk on talle tohutult oluline. Ta on selleks pikalt valmistunud ja nu\u0308u\u0308d on see ka\u0308es. See on kulminatsioonihetk, vo\u0303rreldav sellega, et kirikus toimub laulatus ja paar saab kokku. Seal on na\u0308ha seda vahetut kontakti Jumalaga. Neid hetki on ka teistel fotodel, kuid mitte ehk nii selgel kujul kui selles konkreetses pildis."}, {"text_idx": "#000016", "text": "\u201cEsimene armulaud\u201d. Olev Mihkelmaa foto na\u0308ituselt \u201cIgapa\u0308evane pu\u0308hadus\u201d."}, {"text_idx": "#000017", "text": "Fotod na\u0308itusel on aastatest 2020\u20132023. Millest selline ajaraam? Nii on na\u0308iteks paavst Franciscuse visiit Eestisse (2018. aastal) na\u0308ituselt va\u0308lja ja\u0308a\u0308nud \u2013 kas pildistasid ka seda?"}, {"text_idx": "#000018", "text": "Paavsti visiiti ma pildistasin ku\u0308ll. Na\u0308itusefotode algsesse laiemasse valikusse ma mo\u0303ned pildid sellest ka lisasin. Hiljem so\u0303elusime need va\u0308lja, sest visiidi ajal katedraalis toimunud su\u0308ndmusi ei olnud palju, pealegi oli olukord pildistamise mo\u0303ttes segane ja a\u0308rev ja hetked said natukene kohmakad. Ehk ongi nii parem \u2013 paavsti visiit on ikkagi nii suur su\u0308ndmus, et see oleks igapa\u0308evase pu\u0308haduse katedraalis varju ja\u0308tnud. Na\u0308ituse algidee, nagu eelpool selgitasin, oli tabada just viimast. Ku\u0308ll vo\u0303iks paavsti visiidiks teha eraldi na\u0308ituse, na\u0308iteks visiidi ku\u0308mnenda aastapa\u0308eva puhul, materjali on u\u0308ksjagu."}, {"text_idx": "#000019", "text": "Kas enne paavsti visiidi 10. aastapa\u0308eva jo\u0303uab veel mo\u0303ne sellise na\u0308ituse avada? Kas mo\u0303ni idee on juba ku\u0308psemas?"}, {"text_idx": "#000020", "text": "Jah, ma to\u0308o\u0308tan hetkel oma bakalaureuseto\u0308o\u0308ga Pallase Ko\u0303rgemas Kunstikoolis. Ja\u0308a\u0308dvustan Eesti vaimulikke ja uurin, kuidas vaimuliku roll inimese elus teda mo\u0303jutab. Tahan pildistada u\u0308he portree, kus vaimulik on oma vaimulikuru\u0308u\u0308s ja kirikukeskkonnas, teise portree, kus sama inimene on argises kontekstis. Vaatlen, kas kirikuteenistuja rolli ja eraelu saab u\u0308ldse lahus ka\u0308sitleda. Praeguse po\u0303hjal na\u0308en, et osa vaimulike puhul ka\u0308ivad need to\u0303esti lahus, teiste puhul on need aga nii tihedalt seotud, et mingit eraelu ja kutsumuse lahutatust va\u0308lja ei joonistugi. See viimane kehtib eriti katoliku preestrite puhul."}, {"text_idx": "#000023", "text": "Millist tehnikat oled fotode tru\u0308kkimisel kasutanud ja millisele alusmaterjalile on need kantud? Ristika\u0308igud on ro\u0303sked ja niisked ning see seab materjalivalikule omad piirid."}, {"text_idx": "#000026", "text": "Pigem ei pea ma seda kuigi to\u0303ena\u0308oliseks. Kohati on tekkinud tunne, et see vo\u0303ib olla midagi, mida ma tahaksin. Samas su\u0308gavamalt ja\u0308rele mo\u0303eldes ... Ma ei erista kristlikke konfessioone nii tugevalt. Ma tunnen end vo\u0303rdselt ha\u0308sti nii luterlaste, ortodokside kui katoliiklaste seas. Minu jaoks on see vo\u0303rdlemisi u\u0308ks ja sama tunnetus. Selleks et olla koos katoliiklastega, olla nende la\u0308heduses, selleks piisab mulle mu praegusest rollist."}]